જો કે આ વાત આપણે ત્યાં એટલે કે ભારતમાં હજી પણ સમાજમાં સ્વીકાર્ય બનતી નથી. મોટી વયની સ્ત્રી માટે ક્રશ એટલે કે આકર્ષણ પણ હોય તો ય માતાપિતા સહન કરી શકે તેમ નથી. દિલ ચાહતા હૈ ફિલ્મમાં ડિમ્પલ કાપડિયા સાથે અક્ષય ખન્નાનો ક્રશ દર્શાવવામાં આવ્યો હતો. તેમાં પણ અક્ષય ખન્નાની માતાને અને મિત્રોને પસંદ નહોતું. આપણો સમાજ પરંપરાથી હટીને બનતી કોઈપણ ઘટના સ્વીકારવા માટે ઓપન નથી. જ્યાં સરખી ઉંમરના યુવાન અને યુવતીના પ્રેમ સંબંધમાંય ઓનર કિલિંગ થતું હોય ત્યાં ઉંમરમાં અનેક ગણી મોટી સ્ત્રી સાથેના સંબંધો સ્વીકારી શકવાની ક્ષમતા તો ન હોય તેમાં નવાઈ ન જ લાગે. એટલે જ બોલીવૂડમાં પણ હોલીવૂડની જેમ આવા સંબંધો શક્ય નથી બનતા, પરંતુ ક્રિકેટર શિખર ધવન પોતાનાથી દશ વરસ મોટી આયેશા મુખર્જી સાથે ૨૦૧૨ની સાલમાં જોડાયો હતો. તેની લવસ્ટોરી પણ કંઈક હટકે છે. ફેસબુક પર તેમની મિત્રતા થઈ અને ચેટિંગ કરતાં એકબીજાના પ્રેમમાં પડ્યા. ઉંમરનો તફાવત જ નહીં આયેશાના આગલા લગ્નથી થયેલાં બે બાળકો પણ તેની સાથે આવ્યા છે. તેમના આવા લગ્ન વિશે ચર્ચાઓ અને વિરોધો પણ થયા જ પણ રાજાને ગમે તે રાણી એ કહેવત પ્રેમ લગ્નમાં સાબિત થાય છે. શિખર ૩૧નો છે અને આયેશા ૪૧ની છે